Moses Kiptanui

Moses Kiptanui (Marakwet barrutia, 1970eko urriaren 1) kenyar atleta ohia da. Munduko iraupen lasterkari onenetako bat izan zen, 3.000 metroko oztopo-lasterketan bereziki. Lasterketa hau 8 minututik behera egin zuen lehenengo atleta izan zen.

1988ko Munduko Junior Txapelketan 1.500 metroko lasterketa irabazi zuen, eta baita, 1990ean, Afrikako Senior Txapelketan ere. 1991n, 3.000 metro oztopo-lasterketan, munduko errekorra hautsi zuen lehen aldiz (8:06.46), eta urrezko domina irabazi zuen Munduko Atletismo Txapelketan, Tokion. 1993 eta 1995eko Munduko Txapelketetan ere txapeldun atera zen. Bartzelonako Olinpiar Jokoetan ez zuen parte hartu, min hartuta zegoelako. 1996an, Atlantako Olinpiar Jokoetan, txapeldunorde izan zen. 3.000 metro, 5.000 metro eta 3.000 metro hesidunetan (bi aldiz) munduko errekorrak hautsi zituen.

 Lortutako sari nagusiak 
 Olinpiar Jokoak Zilarra 1996ko Udako Olinpiar Jokoak (Atlanta) 3.000 metroko oztopo-lasterketa Munduko Atletismo Txapelketa Urrea 1991ko Munduko Atletismo Txapelketa (Tokio)3.000 metroko oztopo-lasterketa Urrea 1993ko Munduko Atletismo Txapelketa (Stuttgart)3.000 metroko oztopo-lasterketa Urrea 1995ko Munduko Atletismo Txapelketa (Göteborg)3.000 metroko oztopo-lasterketa Zilarra 1997ko Munduko Atletismo Txapelketa (Atenas)3.000 metroko oztopo-lasterketa

 Markarik hoberenak 
 3.000 metroko lasterketa: 7:27.18 (1995, Monako)
 3.000 metroko oztopo-lasterketa: 7:56.16 (1997, Kolonia)
 5.000 metroko lasterketa: 12:54.85 (1996, Erroma)

 Erreferentziak 

 Kanpo loturak 
  Kiptanui Moses Iaaf.org


Kategoria:Kenyako atletak
Kategoria:1996ko Udako Olinpiar Jokoetako dominadunak
Kategoria:1996ko Udako Olinpiar Jokoetako atletak
Kategoria:Munduko errekordunak atletismoan
Kategoria:Olinpiar Jokoetako zilarrezko dominadunak atletismoan